Kirjanikupalk

Kirjanikupalk on valitud Eesti kirjanikele makstav igakuine tasu, mille eesmärk on võimaldada kutselistele kirjanikele ja ilukirjanduse tõlkijatele pühendumist loomingulisele tegevusele. Kirjanikupalk määratakse kolmeks aastaks ning seda makstakse Eestis alates 2016. aastast. Kirjanikupalk tagab palgasaajatele kõik sotsiaalsed garantiid. Palka maksab kirjanikele Eesti Kirjanike Liit ja raha selleks eraldab Kultuuriministeerium. Kuni 2018. aastani arvestati kirjaniku kuupalga suurus määramise aastast üle-eelmise aasta Eesti keskmise kuupalga põhjal. Näiteks kujunes 2016. aastal kirjanikupalka saama hakanute brutopalgaks 1005 eurot ja netopalgaks 805,86 eurot kuus. Alates 2019. aastast on kirjaniku brutopalk 1,1-kordne kultuuritöötaja miinimumpalk, mis 2019. aastal oli 1430 eurot. Kirjanikupalgale võivad kandideerida erialaselt aktiivsed loomingulises tippvormis kirjanikud ja ilukirjanduse tõlkijad, kes soovivad kolme järgmise aasta jooksul pühenduda erialasele loometööle ning on Eesti kodanikud või isikud, kellel on Eestis elamise ja töötamise luba. Kandidaat ei pea olema loomeliidu liige. Kandideerimiseks tuleb esitada avaldus ja motivatsioonikiri koos kolme järgmise aasta loominguliste kavadega ning ülevaade viimaste aastate loomingulisest tegevusest ja olulisematest meediakajastustest. Kirjanikupalga saajad valib taotluse esitanute seast ekspertide komisjon, kuhu seni on kuulunud Eesti Kirjanike Liidu, Eesti Rahvusraamatukogu, Eesti Kirjanduse Teabekeskuse, Eesti Lastekirjanduse Keskuse ja Eesti Kirjastuste Liidu esindajaid. Esimesel aastal oli kirjanikupalga saajaid viis. Kultuuriministeeriumi eesmärk on suurendada kirjaniku- ja kunstnikupalga saajate hulk 2021. aastaks 30ni, kellest 15 on kirjanikupalga saajad ja 15 kunstnikupalga saajad. 2015. aastal otsustati määrata kirjanikupalk kolmeks aastaks järgmistele kirjanikele: Maarja Kangro Indrek Koff Mihkel Mutt Jürgen Rooste Triin Soomets (Tõnu Õnnepalu loobus kirjanikupalgast, kuna ei tahtnud, et kirjutamisest saaks tema jaoks avalik kohustus.) Mehis Heinsaar Eeva Park Jan Kaus Hasso Krull Piret Raud Maimu Berg Kätlin Kaldmaa Adam Cullen Contra Kalju Kruusa Leelo Tungal Kauksi Ülle Holger Kaints Mart Kivastik Anti Saar Urmas Vadi Kai Aareleid (Tõnu Õnnepalu loobus taas kirjanikupalgast.) Veronika Kivisilla Mudlum Kaur Riismaa Lauri Sommer Jaanus Vaiksoo Jüri Kolk Peeter Sauter Reeli Reinaus Margit Lõhmus Tõnis Vilu Kristiina Ehin Maria Esko Eva Koff Kairi Look Lilli Luuk Andrus Kasemaa Mika Keränen Igor Kotjuh Hasso Krull Sigrid Toming Kunstnikupalk Kunstniku- ja kirjanikupalk loomingulises tippvormis kirjanikule ja kunstnikule. Kultuuriministeeriumi veebileht. Vaadatud 26.02.2020. Kultuuriministeerium suurendab kunstniku- ja kirjanikupalgaliste arvu ja palka. ERR Kultuur. 03.01.2019. Kirjanikupalk. Täiendatud. Eesti Kirjanike Liidu veebileht. Vaadatud 26.02.2020. Viis palgalist kirjanikku on selgunud. ERR Kultuur. 08.12.2015. Valiti järgmised kolm kirjanikupalga saajat. Sirp.ee. 04.12.2017. Tõnu Õnnepalu loobus taas kirjanikupalgast: ilmselt ei mõista seda otsust isegi sõbrad. ERR Uudised. Kultuur. 22.11.2019. Õnnepalu asemel läheb kirjanikupalk Kai Aareleiule. ERR Kultuur. 28.11.2019. Selgusid uued kirjanikupalga saajad. ERR Kultuur. 15.11.2019. Uued kirjanikupalgalised on Kolk, Sauter, Reinaus, Lõhmus ja Vilu. ERR Kultuur. 29.11.2021. Selgusid uued kirjanikupalga saajad ERR Kultuur, 06.12.2022.